හින්දු ආගමට අනන්‍ය වූ අනෙකුත් දෙවි දේවතාවන්ගෙන් වෙනස් වන මෙම ප්‍රතිමාව කෙරෙහි සිදු කරන චාරිත්‍ර වාරිත්‍ර ද හින්දු ආගමට ආවේණික ඒවා නොවේ. වාර්ෂිකව ඇසළ මාසයේ මෙම දෙවියන් තුන් කට්ටුව මහජන දැක්ම පිණිස වාර්ෂිකව වීදි සංචාරය කරයි. ඒ සඳහාම සාදා ඇති රථ ත්‍රිත්වයට යා කළ, අති විශාල කඹ ආධාරයෙන් මිනිසුන් විසින් ඇදගෙන යයි. රථ යාත්‍රා නමින් හැඳින්වෙන මෙම අති උත්කර්ෂවත් උත්සවය දින දහයක් පුරා පැවැත්වේ. මේ සඳහා හයදහසකට වඩා පූජකවරුන් පිරිසකගේ සේවය ලැබේ. විවිධ බ්‍රාහ්මණ පූජකවරුන්ට අමතරව විවිධ ගෝත්‍ර නියෝජනය කරන පූජකවරුන් ද මීට සහභාගි වේ. අශෝක අධිරාජයාගේ සමයේ බුදු දහම වැළඳ ගත් සවරා වරුන්ගේ නියෝජිතයන් ද, මෙහි පූජකවරුන් ලෙස සේවය කරන බව අදට ද දක්නට ලැබේ.
මෙම අති උත්කර්ෂවත් උත්සවය හැඳින්වෙන නම කුමක්ද?
රථ යාත්‍රා